**projektas**

**reg. Nr. T-78**

**2.36. darbotvarkės klausimas**

**Pasvalio rajono savivaldybės taryba**

**Sprendimas**

DĖL lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, vykdydama Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo, patvirtinto Pasvalio rajono savivaldybės tarybos 2017 m. gruodžio 20 d. sprendimu Nr. T1-286 ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“ (su visais aktualiais pakeitimais), 2, 3, 11, 13, 17, 20 punktus ir atsižvelgdama į sporto klubų ir viešųjų įstaigų paraiškas, pateiktas ir užregistruotas Pasvalio rajono savivaldybės administracijoje 2022 m. gruodžio mėn., bei į Visuomeninės sporto tarybos 2023 m. kovo 7 d. posėdžio protokolą Nr. TSP-1, Pasvalio rajono savivaldybės taryba nusprendžia:

1. Skirti 80 000 eurų iš Pasvalio rajono savivaldybės biudžeto Sveikatos apsaugos politikos įgyvendinimo ir sporto programos pagal priemones 09.02.01.02.07 „Nevyriausybinių kūno kultūros ir sporto organizacijų, viešųjų įstaigų mėgėjiško sporto projektams finansuoti“ ir 09.02.01.02.06 ,,Nevyriausybinių kūno kultūros ir sporto organizacijų, viešųjų įstaigų profesionalaus sporto projektams finansuoti“ pagal priedą (pridedama).

2. Įgalioti Pasvalio rajono savivaldybės administracijos direktorių teisės aktų nustatyta tvarka pasirašyti sutartis.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

vyriausiasis specialistas

Rimantas Savickas

2022-04-11

Suderinta DVS Nr. RTS-

Pasvalio rajono savivaldybės tarybos

 2023 m. kovo d. sprendimo Nr. T1-

 priedas

lėšų paskyrimas **PASVALIO RAJONO NEVYRIAUSYBINIŲ KŪNO KULTŪROS IR SPORTO ORGANIZACIJŲ, VIEŠŲJŲ ĮSTAIGŲ SPORTINĖS VEIKLOS PROJEKTAMS FINANSUOTI** iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“

|  |  |  |
| --- | --- | --- |
| Eil.Nr. | Organizacijos, įstaigos pavadinimas | Skirta lėšų (Eur) |
| 1. | Pasvalio Petro Vileišio gimnazijos moksleivių kūno kultūros ir sveikatingumo klubas ,,Clarus“ | 1 500 00 |
| 2. | Pasvalio bokso klubas ,,Boksininkas“ | 9 000,00 |
| 3. | Pasvalio lengvosios atletikos sporto klubas ,,Svalė“ | 3 000,00 |
| 4. | Pasvalio bėgimo mėgėjų ir sveikos gyvensenos klubas ,,Vėtra“ | 2 000,00 |
| 5. | Pasvalio lengvosios atletikos sporto klubas ,,Lėvuo“ | 3 000,00 |
| 6. | VšĮ ,,Pasvalio futbolo centras“ |  8 000,00 |
| 7. | Pasvalio rankinio sporto klubas ,,Svalia“ | 4 000,00 |
| 8. | Pasvalio rankinio sporto klubas ,,Rankininkas“ | 4 000,00 |
| 9. | Pasvalio rajono dziudo klubas ,,Giri“ | 2 000,00 |
| 10. | Pasvalio plaukimo klubas ,,Ryklys“ |  500,00 |
| 11. | VšĮ ,,Būk geresnis“ | 3 000,00 |
| 12. | VšĮ ,,SSK“ | 40 000,00 |
| 13. |  **Įš viso:** |  **80 000,00** |
|   |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl lėšų skyrimo iš pasvalio rajono savivaldybės biudžeto sveikatos apsaugos politikos įgyvendinimo ir sporto programos pagal priemonę „nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“ |

**2023-03-08**

Pasvalys

1. **Sprendimo projekto rengimo pagrindas.**

Vadovaujantis Savivaldybės tarybos 2017 m. gruodžio 20 d. sprendimu Nr. T1-286 patvirtintu tvarkos aprašu ,,Dėl Pasvalio rajono nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti tvarkos aprašo patvirtinimo“, reikia patvirtinti viešosioms įstaigoms ir sporto klubams lėšas, skiriamas iš savivaldybės biudžeto pagal priemonę ,,Nevyriausybinių kūno kultūros ir sporto organizacijų, viešųjų įstaigų sportinės veiklos projektams finansuoti“.

1. **Sprendimo projekto tikslai ir uždaviniai.**

Buvo vertintos sporto organizacijų paraiškos, gautos iki 2022 m. gruodžio 31 d. Vertinta, ar

gautos paraiškos atitinka numatytus rėmimo prioritetus ir kriterijus bei paraiškų atitikimas keliamiems reikalavimams. Paraiškas pateikė: Pasvalio Petro Vileišio gimnazijos moksleivių kūno kultūros ir sveikatingumo klubas ,,Clarus“, Pasvalio bokso klubas ,,Boksininkas“, Pasvalio lengvosios atletikos sporto klubas ,,Svalė“, Pasvalio bėgimo mėgėjų ir sveikos gyvensenos klubas ,,Vėtra“, Pasvalio lengvosios atletikos sporto klubas ,,Lėvuo“, VšĮ ,,Pasvalio futbolo centras“, Pasvalio rankinio sporto klubas ,,Svalia“, Pasvalio rankinio sporto klubas ,,Rankininkas“, Pasvalio rajono dziudo klubas ,,Giri“, Pasvalio plaukimo klubas ,,Ryklys“, Pasvalio rankinio sporto klubas ,,Ryklys“, VšĮ ,,SSK“, VšĮ ,,Būk geresnis“, klubas ,,R. Rutkauskas motosport“.

Apsvarsčius ir įvertinus pateiktas paraiškas, nutarta siūlyti Savivaldybės tarybai skirti finansavimą šioms sporto organizacijoms: Pasvalio Petro Vileišio gimnazijos moksleivių kūno kultūros ir sveikatingumo klubui ,,Clarus“ – 1 500,00 Eur; Pasvalio bokso klubui ,,Boksininkas – 9 000,00 Eur; Pasvalio lengvosios atletikos sporto klubui ,,Svalė“ – 3 000,00 Eur; Pasvalio bėgimo mėgėjų ir sveikos gyvensenos klubui ,,Vėtra“ – 2 000,00 Eur; Pasvalio lengvosios atletikos sporto klubui ,,Lėvuo“ – 3 000,00 Eur; VšĮ ,,Pasvalio futbolo centrui“ – 8 000,00 Eur; Pasvalio rankinio sporto klubui ,,Svalia“ – 4 000,00 Eur; Pasvalio rankinio sporto klubui ,,Rankininkas“ – 4 000,00 Eur; Pasvalio rajono dziudo klubui ,,Giri“ – 2 000,00 Eur; Pasvalio plaukimo klubui ,,Ryklys“ – 500,00 Eur; VšĮ ,,Būk geresnis“ – 3 000,00 Eur; VšĮ ,,SSK“ – 40 000 Eur. Iš viso 80 000,00 eurų.

Pasvalio rankinio sporto klubui ,,Ryklys“ ir klubui ,,R. Rutkauskas motosport“ – finansavimo neskirti.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**.

Finansavimas skiriamas iš savivaldybės biudžeto lėšų.

1. **Numatomo teisinio reguliavimo poveikio vertinimo rezultatai**, **galimos neigiamos**

**priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.**

Nereikia.

1. **Sprendimo projekto antikorupcinis vertinimas.**

-

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

 Visuomeninė sporto taryba, Švietimo ir sporto skyrius. Atsakingas R. Savickas.

 PRIDEDAMA. Visuomeninės sporto tarybos 2023 m. kovo 7 d. posėdžio protokolas Nr. TSP-1.

Švietimo ir sporto skyriaus vyriausiasis specialistas Rimantas Savickas